stanford-oval/wikipedia huggingface dataset:
อำเภอพล

| อำเภอพล |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Phon
คำขวัญ: เมืองพลโนนแท่นพระ สักการะพระเจ้าใหญ่ อ่างน้ำละเลิงหวาย ค้าขายกว้างไกล น้ำใจมากล้น ชนชาตินักรบ ทำนบภูดิน เที่ยวถิ่นทุ่งพึงพืด
แผนที่จังหวัดขอนแก่น เน้นอำเภอพล
พิกัด: 15°48′57″N 102°35′55″E﻿ / ﻿15.81583°N 102.59861°E﻿ / 15.81583; 102.59861
ประเทศ:  ไทย
จังหวัด: ขอนแก่น
พื้นที่
 • ทั้งหมด: 420.50 ตร.กม. (162.36 ตร.ไมล์)
ประชากร (2565)
 • ทั้งหมด: 85,593 คน
 • ความหนาแน่น: 203.55 คน/ตร.กม. (527.2 คน/ตร.ไมล์)
รหัสไปรษณีย์ : 40120
รหัสภูมิศาสตร์: 4012
ที่ตั้งที่ว่าการ: ที่ว่าการอำเภอพล ถนนพลรัตน์ ตำบลเมืองพล อำเภอพล จังหวัดขอนแก่น 40120
 ส่วนหนึ่งของสารานุกรมประเทศไทย
พล เป็นอำเภอหนึ่งของจังหวัดขอนแก่น อยู่ห่างจากอำเภอเมืองขอนแก่นไปทิศใต้ประมาณ 75.65 กิโลเมตร โดยถือเป็นอำเภอขนาดใหญ่ที่มีถนนมิตรภาพและทางรถไฟสายตะวันออกเฉียงเหนือพาดผ่าน มีศูนย์กลางอำเภอเป็นที่ตั้งของเทศบาลเมืองเมืองพล  โดยเป็นชุมชนขนาดใหญ่ที่มีเศรษฐกิจเติบโตมากในจังหวัดขอนแก่น ภายในเขตเทศบาลเป็นที่ตั้งของหน่วยงานการบริหาร สถานศึกษา ศาลจังหวัด สถานพยาบาลและสาธารณสุข และห้างสรรพสินค้า โดยเป็น 1 ใน 2 เทศบาลเมืองระดับอำเภอในภาคตะวันออกเฉียงเหนือที่ก่อตั้งครั้งแรกในปี พ.ศ. 2538 อีกหนึ่งแห่ง คือ เทศบาลเมืองวารินชำราบ จังหวัดอุบลราชธานี  โดยเทศบาลเมืองเมืองพล มีพื้นที่เพียง 3 ตารางกิโลเมตร และมีประชากรในปี พ.ศ. 2567 จำนวน 9,899 คน ทำให้เป็นเมืองที่มีความหนาแน่นที่สุดในจังหวัดขอนแก่น และเป็นเทศบาลเมืองที่มีความหนาแน่นของประชากรมากที่สุดในภาคตะวันออกเฉียงเหนือ คิดเป็น 3,299.67 คนต่อตารางกิโลเมตร
ที่ตั้งและอาณาเขต

อำเภอพลตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอแวงใหญ่ อำเภอชนบท และอำเภอโนนศิลา
ทิศตะวันออก ติดต่อกับอำเภอหนองสองห้อง
ทิศใต้ ติดต่อกับอำเภอประทายและอำเภอบัวลาย (จังหวัดนครราชสีมา)
ทิศตะวันตก ติดต่อกับอำเภอแวงน้อย
การเมืองการปกครอง > การปกครองส่วนภูมิภาค

อำเภอพลแบ่งเขตการปกครองย่อยออกเป็น 12 ตำบล 132 หมู่บ้าน
การเมืองการปกครอง > การปกครองส่วนท้องถิ่น

ท้องที่อำเภอพลประกอบด้วยองค์กรปกครองส่วนท้องถิ่น 13 แห่ง ได้แก่
เทศบาลเมืองเมืองพล ครอบคลุมพื้นที่บางส่วนของตำบลเมืองพล
องค์การบริหารส่วนตำบลเมืองพล ครอบคลุมพื้นที่ตำบลเมืองพล (เฉพาะนอกเขตเทศบาลเมืองเมืองพล)
องค์การบริหารส่วนตำบลโจดหนองแก ครอบคลุมพื้นที่ตำบลโจดหนองแกทั้งตำบล
องค์การบริหารส่วนตำบลเก่างิ้ว ครอบคลุมพื้นที่ตำบลเก่างิ้วทั้งตำบล
องค์การบริหารส่วนตำบลหนองมะเขือ ครอบคลุมพื้นที่ตำบลหนองมะเขือทั้งตำบล
องค์การบริหารส่วนตำบลหนองแวงโสกพระ ครอบคลุมพื้นที่ตำบลหนองแวงโสกพระทั้งตำบล
องค์การบริหารส่วนตำบลเพ็กใหญ่ ครอบคลุมพื้นที่ตำบลเพ็กใหญ่ทั้งตำบล
องค์การบริหารส่วนตำบลโคกสง่า ครอบคลุมพื้นที่ตำบลโคกสง่าทั้งตำบล
องค์การบริหารส่วนตำบลหนองแวงนางเบ้า ครอบคลุมพื้นที่ตำบลหนองแวงนางเบ้าทั้งตำบล
องค์การบริหารส่วนตำบลลอมคอม ครอบคลุมพื้นที่ตำบลลอมคอมทั้งตำบล
องค์การบริหารส่วนตำบลโนนข่า ครอบคลุมพื้นที่ตำบลโนนข่าทั้งตำบล
องค์การบริหารส่วนตำบลโสกนกเต็น ครอบคลุมพื้นที่ตำบลโสกนกเต็นทั้งตำบล
องค์การบริหารส่วนตำบลหัวทุ่ง ครอบคลุมพื้นที่ตำบลหัวทุ่งทั้งตำบล
การเมืองการปกครอง > รายนามนายอำเภอพล

ขุนมัชการธนานุรักษ์ (แสง ภาสะฐิติ) พ.ศ. 2457 – 2463
นายถวิล เจียรมานพ พ.ศ. 2463 – 2465
พระศรีพลรัตน์ (ยะฟะระ เกตุเลขา) พ.ศ. 2465 – 2471
ขุนพิศาลคีรี (ซุน เต็งกี่) พ.ศ. 2471 – 2472
พระอุดมสารเขต (แสง ภาสะฐิติ) พ.ศ. 2472 – 2476
ขุนจิตรประสาสตรา (ทองอินทร์ ลิตารมย์) พ.ศ. 2476–2478
ร.ต.สุวรรณ โรจนวิภาค พ.ศ. 2478 – 2479
นายหา บุญมาชัย พ.ศ. 2479 – 2480
ขุนเสลภูมิพิพัฒน์ (เบี้ยว งามจิตร) พ.ศ. 2480 – 2483
ขุนเดชสุภารักษ์ (โกศล เดชสุภา) พ.ศ. 2482 – 2489
นายขจิต ไชยาคำ พ.ศ. 2489 – 2490
ขุนอำนวยมงคลราษฎร์ พ.ศ. 2490 – 2491
นายเวียง สาครสินธ์ พ.ศ. 2491 – 2492
นายยอด อ่อนโสภา พ.ศ. 2492 – 2493
นายเวช สุริโย พ.ศ. 2493 – 2496
ร.ต.อ.แถว พรหมประกาย ณ นครพนม พ.ศ. 2496 – 2499
นายเพิ่ม ดวงมาลา พ.ศ. 2499 – 2512
นายสงวน รักษ์สุจริต พ.ศ. 2512 – 2514
นายพุธ ศิริพงษ์ พ.ศ. 2514 – 2516
นายบุญนาค เจริญศรี พ.ศ. 2516 – 2520
ร.ต.วิรุฬ พรหมายน พ.ศ. 2520 – 2522
นายแม้นเทพ รัตนโกมสุมภ์ พ.ศ. 2522 – 2522
นายชาญยุทธ์ ประเสริฐ์ศรี พ.ศ. 2522 – 2526
พ.ต.วิโรจน์ โรจนหทัย พ.ศ. 2526 – 2527
นายจารุพงศ์ เรืองสุวรรณ 8 ต.ค. 2527 - 25 พ.ย. 2527
นายสมหมาย ฉัตรทอง 5 ม.ค. 2528 – 4 ต.ค. 2529
นายสมเกียรติ เกียรติศักดิ์ 5 ต.ค. 2529 – 16 ต.ค. 2531
นายสุวิช อุยยานนท์ 17 ต.ค. 2531 – 30 ก.ย. 2533
นายปรีชา แพทย์ธเนศวร 3 ธ.ค. 2533 – 31 ต.ค. 2538
ดร.สุเมธ ชัยเลิศวณิชกุล 1 พ.ย. 2538 – 14 มิ.ย. 2539
นายณรงค์ หรือโอภาส 14 มิ.ย. 2539 – 9 พ.ย. 2540
นายนิมิต จันทน์วิมล 10 พ.ย. 2540 – 21 พ.ย. 2542
นายชวลิต ธูปตาก้อง 22 พ.ย. 2542 – 15 ธ.ค. 2545
นายสมชาย มีสิงห์ 16 ธ.ค. 2545 – 30 ต.ค. 2547
นายสุทธินันท์ บุญมี 1 พ.ย. 2547 – 25 ธ.ค. 2548
นายยิ่งยศ ธนะจันทร์ 26 ธ.ค. 2548 – 23 ต.ค. 2550
นายวิศิษฐ์ ทองสมบูรณ์ 24 ต.ค. 2550 – 30 ก.ย. 2553
นายเสน่ห์ นนทะโชติ 2 พ.ค. 2554 - 13 ก.พ. 2555
นายจรูญศักดิ์ สิงหเดช 8 พ.ค. 2555 - 25 ม.ค. 2558
นายสิทธิ พิพัฒน์ชัยกร 26 ม.ค. 2558 - 18 ต.ค. 2558
นายศิริวัฒน์ พินิจพานิชย์ 9 พ.ย. 2558 - 3 เม.ย. 2563
นายเพชร  สุพพัตกุล 7 เม.ย. 2563 - ปัจจุบัน
การศึกษา

| --- | --- |
 สถาบันอุดมศึกษา วิทยาลัยบัณฑิตเอเชีย ศูนย์พล สถาบันอาชีวศึกษา วิทยาลัยการอาชีพพล  วิทยาลัยเทคโนโลยีพลพณิชยการ สถาบันการศึกษาเอกชน โรงเรียนซู่เอ็ง  โรงเรียนกระแสพัฒนา  โรงเรียนอนุบาลไพศาลวิทย์  โรงเรียนมหาไถ่ศึกษาเมืองพล:  โรงเรียนระดับมัธยมศึกษา โรงเรียนเมืองพลพิทยาคม (สังกัดองค์การบริหารส่วนจังหวัดขอนแก่น)  โรงเรียนพล  โรงเรียนโนนข่าวิทยา  โรงเรียนกระแสพัฒนา  โรงเรียนพลพัฒนศึกษา  โรงเรียนโสกนกเต็นท์ประชาอุปถัมภ์  โรงเรียนขยายโอกาสทางการศึกษา 16 แห่ง โรงเรียนสังกัดเทศบาลเมืองเมืองพล โรงเรียนเทศบาลพลประชานุกูล  โรงเรียนเทศบาลศรีเมืองพลประชานุเคราะห์  โรงเรียนเทศบาลหนองแวงประชาอุปถัมภ์
สถานที่ท่องเที่ยว

โนนแท่นพระ
บึงทุ่งพึงพืด
บึงละเลิงหวาย
ภูดิน บ้านหันใหญ่ ตำบลเมืองพล
โสกผีดิบ บ้านหนองบัว ตำบลโสกนกเต็น
วัดจันทรัตนาราม (พระธาตุเมืองพล)
แหล่งข้อมูลอื่น

แผนที่อำเภอ
เว็บไซต์เทศบาลเมืองเมืองพล
เมืองพล.คอม เก็บถาวร 2020-02-25 ที่ เวย์แบ็กแมชชีน
ไก่

สำหรับความหมายอื่น ดูที่ ไก่ (แก้ความกำกวม)
สำหรับไก่ที่ใช้ประกอบอาหาร ดูที่ เนื้อไก่
| ไก่ |
| --- | --- |

ไก่ตัวผู้ (ซ้าย) และไก่ตัวเมีย (ขวา)
สถานะการอนุรักษ์
สัตว์เลี้ยงหรือปศุสัตว์ 
การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์ปีก 
อันดับ:: อันดับไก่ 
วงศ์:: วงศ์ไก่ฟ้าและนกกระทา 
สกุล:: Gallus  (Linnaeus, 1758)
สปีชีส์:: Gallus domesticus
ชื่อทวินาม
Gallus domesticus (Linnaeus, 1758)


แผนที่การกระจายพันธุ์
ลูกเจี๊ยบขณะมีอายุได้หนึ่งวัน
ไก่ เป็นสัตว์ปีก มีหลากหลายสายพันธุ์ที่อยู่ในป่าเช่นไก่ป่าอินเดียและไก่ป่าลังกา มีต้นกำเนิดจากเอเชียตะวันออกเฉียงใต้ บินได้ในระยะสั้น หากินตามพื้นดิน ตกไข่ก่อนแล้วจึงฟักเป็นตัว ตัวผู้หงอนใหญ่และเดือยยาว
เดิมทีไก่เคยเลี้ยงไว้เฉพาะในการแข่งขันหรือในโอกาสพิเศษ ยังไม่เคยมีใครเลี้ยงไก่ไว้เป็นอาหารจนกระทั่งสมัยเฮลเลนิสต์ (ศตวรรษที่ 4–2 ก่อนคริสต์ศักราช) โดยหลักมนุษย์เลี้ยงไก่ไว้เป็นแหล่งอาหาร (บริโภคทั้งเนื้อและไข่) และสัตว์เลี้ยง
ไก่ถือเป็นหนึ่งในสัตว์เลี้ยงที่กระจายตัวอย่างแพร่หลายและพบได้ทั่วไปมากที่สุด ณ ค.ศ. 2018 มีประชากรไก่รวม 2.37 หมื่นล้านตัว เพิ่มขึ้นจาก 1.9 หมื่นล้านตัวใน ค.ศ. 2011 และมีไก่บนโลกนี้มากกว่านกชนิดอื่น ๆ
การศึกษาทางพันธุกรรมแสดงให้เห็นถึงต้นกำเนิดหลายแห่งในเอเชียใต้, เอเชียตะวันออกเฉียงใต้ และเอเชียตะวันออก แต่เคลดที่พบในทวีปอเมริกา, ยุโรป, ตะวันออกกลาง และแอฟริกามีต้นกำเนิดจากอนุทวีปอินเดีย ไก่เริ่มแพร่กระจายจากอินเดียโบราณไปที่ลิเดียในเอเชียไมเนอร์ตะวันตก แล้วไปที่กรีซในศตวรรษที่ 5 ก่อนคริสตกาล ตามรายงานจากพงศาวดารฟาโรห์ทุตโมสที่ 3 ในประโยค "นกที่ออกลูกทุกวัน" ทำให้รู้ว่าไก่เป็นที่รู้จักในอียิปต์มาตั้งแต่กลางศตวรรษที่ 15 ก่อนคริสตกาล โดยมาจากดินแดนระหว่างซีเรียกับชินอาร์ บาบิโลเนีย
อ่านเพิ่ม

Green-Armytage, Stephen (October 2000). Extraordinary Chickens. Harry N. Abrams. ISBN 978-0-8109-3343-9.
Smith, Page; Charles Daniel (April 2000). The Chicken Book. University of Georgia Press. ISBN 978-0-8203-2213-1.
Andrew Lawler (2014). Why Did the Chicken Cross the World?: The Epic Saga of the Bird that Powers Civilization. Atria Books. ISBN 978-1-4767-2989-3.
แหล่งข้อมูลอื่น

Chickens ที่เว็บไซต์ Curlie
Video: Chick hatching from egg
| --- | --- |
การแยกแยะหน่วยอนุกรมวิธาน:  Wikidata: Q780  EPPO: GALUDO  GBIF: 9457155  iNaturalist: 505478  NBN: NHMSYS0020975169  NZOR: 00228927-f07c-4b05-8012-b9e8fb65eb3c 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย
ชัค เบอร์รี

| ชัค เบอร์รี |
| --- | --- |
ชัค เบอร์รี เล่นกีตาร์พร้อมกับเต้นท่า "เป็ดเดิน" ที่มีชื่อเสียง
ข้อมูลพื้นฐาน
ชื่อเกิด: ชาร์ลส เอ็ดวาร์ด แอนเดอร์สัน  เบอร์รี
เกิด: 18 ตุลาคม ค.ศ. 1926(1926-10-18) เซนต์หลุยส์ รัฐมิสซูรี สหรัฐอเมริกา
เสียชีวิต: 18 มีนาคม ค.ศ. 2017(2017-03-18) (90 ปี) เซนต์ชาลส์ รัฐมิสซูรี สหรัฐอเมริกา
แนวเพลง: ร็อกแอนด์โรล
อาชีพ: นักร้อง นักกีตาร์
ช่วงปี: ค.ศ. 1959-2017
ค่ายเพลง: Chess, Mercury, Atco

เว็บไซต์: http://www.chuckberry.com/
Chuck Berry, You can't catch me, 1956.
ชาร์ลส เอ็ดวาร์ด แอนเดอร์สัน "ชัค" เบอร์รี (อังกฤษ: Charles Edward Anderson "Chuck" Berry) (18 ตุลาคม พ.ศ. 2469 – 18 มีนาคม พ.ศ. 2560) เกิดที่เซนต์หลุยส์ รัฐมิสซูรี เป็นนักกีตาร์ นักร้อง และนักแต่งเพลงชาวอเมริกัน
ชัค เบอร์รี ถือเป็นบุคคลแถวหน้าของวงการดนตรีร็อกแอนด์โรล จากเว็บไซต์ร็อกแอนด์โรลฮอลออฟเฟม พูดถึงเขาว่า "ถ้าไม่มีใครที่สามารถพูดว่าเป็นคนคิดค้นร็อกแอนด์โรลได้ ชัค เบอร์รี ดูจะเป็นคนที่ใกล้เคียงที่สุดกว่าใครที่เป็นคนนำหลาย ๆ สิ่งรวมเข้าด้วยกัน" จอห์น เลนนอน พูดว่า "ถ้าคุณพยายามตั้งชื่อร็อกแอนด์โรลอีกชื่อหนึ่ง คุณอาจจะเรียกมันว่า ชัค เบอร์รี"
เบอร์รีเป็นหนึ่งในนักดนตรียุคแรก ๆ ที่ติดในร็อกแอนด์โรลฮอลออฟเฟม ที่เปิดตัวเมื่อปี 1986 เขาได้รับ Kennedy Center Honors ในปี 2000 และนิตยสารโรลลิงสโตนจัดเขาอยู่อันดับ ที่ 5 ของอันดับ 100 ศิลปินที่เยี่ยมที่สุดตลอดกาล เขายังติดอันดับ 6 ในนิตยสารโรลลิงสโตนอีกหัวข้อ ที่จัดอันดับ 100 นักกีตาร์ที่ยอดเยี่ยมที่สุดตลอดกาล
แหวนดอกไม้

| แหวนดอกไม้ |
| --- | --- |
ประเภท: ละครโทรทัศน์
สร้างโดย: พ.ศ. 2550 :  บริษัท ทีวีซีน จำกัด พ.ศ. 2560 :  เก้ง กวาง แก๊ง
เขียนโดย: บทประพันธ์ : ดวงตะวัน  บทโทรทัศน์ : พ.ศ. 2550   กาเหว่า   พ.ศ. 2560   สกล วงษ์สินธุ์วิเลส, ภัทรวลัย วงษ์สินธุ์วิเลส
กำกับโดย: พ.ศ. 2550 :   สุประวัติ ปัทมสูต พ.ศ. 2560 :   เอกสิทธิ์ ตระกูลเกษมสุข
แสดงนำ: พ.ศ. 2550 :   สหรัถ สังคปรีชา รุจิรา ช่วยเกื้อ พ.ศ. 2560 : พุฒิชัย เกษตรสิน อริย์กันตา มหาพฤกษ์พงศ์
ผู้ประพันธ์ดนตรีแก่นเรื่อง: พ.ศ. 2550 : ความรักเข้ามาเมื่อไหร่ - สหรัถ สังคปรีชา  เมื่อรักทักทาย - สุนิตา ลีติกุล พ.ศ. 2560 :  ไม่อยากเป็นของใคร (Only You) - อริย์กันตา มหาพฤกษ์พงศ์ & พุฒิชัย เกษตรสิน เสียงของหัวใจ - ปองกูล สืบซึ้ง & ปิยนุช เสือจงพรู
จำนวนตอน: พ.ศ. 2550 : 12 ตอน  พ.ศ. 2560 : 26 ตอน
การผลิต
ผู้อำนวยการผลิต: พ.ศ. 2550 : สุประวัติ ปัทมสูต พ.ศ. 2560 : สายทิพย์ มนตรีกุล ณ อยุธยา
ผู้อำนวยการสร้าง: พ.ศ. 2550 : สุประวัติ ปัทมสูต พ.ศ. 2560 :  วรฤทธิ์ ไวยเจียรนัย สายทิพย์ มนตรีกุล ณ อยุธยา
ความยาวตอน: พ.ศ. 2550 : 120 นาที  พ.ศ. 2560 : 75 นาที
ออกอากาศ
เครือข่าย: พ.ศ. 2550 ช่อง 3 พ.ศ. 2560 จีเอ็มเอ็ม 25
ออกอากาศ: พ.ศ. 2550 : 5 กรกฎาคม - 15 สิงหาคม 2550 พ.ศ. 2560 :  29 พฤศจิกายน พ.ศ. 2560 – 22 กุมภาพันธ์ พ.ศ. 2561
แหวนดอกไม้ เป็นละครโทรทัศน์แนวโรแมนติก-คอมเมดี สร้างจากบทประพันธ์ของ ดวงตะวัน เคยสร้างขึ้นสองครั้งเมื่อ พ.ศ. 2550 และ พ.ศ. 2560 โดยการสร้างครั้งแรก ได้รับรางวัลบทละครดีเด่น จากงานโทรทัศน์ทองคำ ครั้งที่ 22
การสร้างเป็นละครโทรทัศน์

ครั้งแรกเมื่อปี พ.ศ. 2550 สร้างเป็นละครโทรทัศน์ ทางช่อง 3 ผลิตโดยบริษัท ทีวีซีน จำกัด นำแสดงโดยสหรัถ สังคปรีชา, รุจิรา ช่วยเกื้อ ออกอากาศทุกวัน พุธ-พฤหัสบดี เวลา 20.30 น. ตั้งแต่วันที่ 5 กรกฎาคม 2550 - 15 สิงหาคม 2550
ครั้งที่สองในปี พ.ศ. 2560 ได้นำมาสร้างเป็นละครโทรทัศน์ ทางช่อง จีเอ็มเอ็ม 25 ผลิตโดยเก้ง กวาง แก๊งค์ นำแสดงโดย พุฒิชัย เกษตรสิน, อริย์กันตา มหาพฤกษ์พงศ์ ออกอากาศทุกวันพุธ-พฤหัสบดี เวลา 20.20 - 21.35 น. เริ่ม 29 พฤศจิกายน พ.ศ. 2560-22 กุมภาพันธ์ พ.ศ. 2561 ต่อจากละครชุดเลิฟบุกส์เลิฟซีรีส์
เรื่องย่อ > เวอร์ชัน 2550

พัดยศ ประมุขของบ้านใหญ่กลางกรุง ซึ่งกำหนดให้บรรดาลูก ๆ ทั้ง 5 คนต้องสร้างครอบครัวอยู่ใกล้ ๆ ในบริเวณเนื้อที่ผืนเดียวกัน เครือเถา ลูกสาวคนโตนั้นประสบอุบัติเหตุเสียชีวิตพร้อมสามี ทิ้งลูกสาวชื่อ ตุ้งติ้ง ซึ่งกำลังวัยรุ่นเต็มตัวไว้ในความดูแลของคุณตาและน้า ๆ ลูกชายคนรอง ข้าวบิณฑ์ จึงเลื่อนอันดับเป็นพี่ใหญ่ของบ้านโดยปริยายและมีภรรยาชื่อ สายฟ้า ผู้เพียบพร้อมด้วยคุณสมบัติแม่ศรีเรือน
เรื่องย่อ > เวอร์ชัน 2560

ลายสิงห์ (พุฒ พุฒิชัย) หนุ่มโสด เจ้าของร้าน สิงห์ดอกไม้ ในขณะที่บรรดาพี่น้อง 4 คน ได้แก่ เครือเถา, ข้าวบิณฑ์ (แจ๊บ เพ็ญเพชร), ดาวจงกล (ดิว อริสรา) และ แก้วกุดั่น (วีวี่ สรัณณัฏฐ์) ต่างก็มีครอบครัวและมีคู่หมั้นหมายกันไปหมด ลายสิงห์ก็ยึดมั่นในความสุขแบบที่ไม่ต้องมีคู่รักแบบที่ตัวเองเป็นอยู่ตอนนี้มากกว่า แค่ทุกวันนี้มีร้านดอกไม้ที่เขาได้ใช้ความปราณีตซึ่งตกทอดมาจากคุณปู่ มาแสดงฝีมือในงานที่ตัวเองรักจนลายสิงห์ขึ้นชื่อเป็นช่างจัดดอกไม้แถวหน้าของเมืองไทย
รายชื่อนักแสดง

| ปี | พ> ศ. 2550  | พ> ศ. 2560 |  |
| --- | --- | --- | --- |
| สถานีออกอากาศ | ช่อง 3 | ช่องจีเอ็มเอ็ม 25 |  |
| ผู้สร้าง | ทีวีซีน | เก้ง กวาง แก๊ง |  |
| บทโทรทัศน์ | กาเหว่า | สกล วงษ์สินธุ์วิเสส ภัทรวลัย วงษ์สินธุ์วิเสส |  |
| ผู้กำกับการแสดง | สุประวัติ ปัทมสูต | เอกสิทธิ์ ตระกูลเกษมสุข |  |
นักแสดงหลัก
| ลายสิงห์ (ลูกชายคนรองของพัดยศ) | สหรัถ สังคปรีชา | พุฒิชัย เกษตรสิน |  |
| แหวนเพชร (ลูกสาวของอำนวยและประนอม) | รุจิรา ช่วยเกื้อ | อริย์กันตา มหาพฤกษ์พงศ์ |  |
นักแสดงรอง
| ข้าวบิณฑ์ (ลูกชายคนโตของพัดยศ สามีของสายฟ้า) | ศุกล ศศิจุลกะ | เพ็ญเพชร เพ็ญกุล |  |
| สายฟ้า (พี่สาวของสายฝน ภรรยาของข้าวบิณฑ์) | พัฒนาวดี พัฒนถาบุตร | สโรชา วาทิตตพันธ์ |  |
| สาธุการ (สามีของดาวจงกล) | ธิตินันท์ สุวรรณศักดิ์ | ประชากร ปิยะสกุลแก้ว |  |
| ดาวจงกล (ลูกสาวคนกลางของพัดยศ ภรรยาของสาธุการ) | ศิรประภา สุขดำรงค์ | อริสรา ทองบริสุทธิ์ |  |
| ตุ้งติ้ง (หลานสาวคนโตของพัดยศ) | พรรษชล สุปรีย์ | อรัชพร โภคินภากร |  |
| เปี๊ยก (เด็กเก็บมาเลี้ยงของพัดยศ) | อชิตพล หงษ์ขจร | พงศ์พิชญ์ ปรีชาบริสุทธิ์กุล |  |
| ฐาปนา (ศัตรูคู่ปรับของแหวนเพชรและลายสิงห์) | ณัฐนันท์ คุณวัฒน์ | ภัทร เอกแสงกุล |  |
| แก้วกุดั่น (ลูกสาวคนเล็กของพัดยศ) |  | สรัณณัฏฐ์ ประดู่คู่ยามดี |  |
| ครองศีล (แฟนของแก้วกุดั่น) | วินัย ไกรบุตร | เทวินทร์ สุรเชิดเกียรติ |  |
| ดังใจ (เพื่อนแต๋วของลายสิงห์) | พลังธรรม กล่อมทองสุข | เขมรัชต์ สุนทรนนท์ |  |
| เข็มขาว (เพื่อนร่วมงาน) | ปรารถนา บรรจงสร้าง | คนึงพิมพ์ ธนพิชชากรณ์ |  |
| พัดยศ (พ่อของเครือเถา ข้าวบิณฑ์ ลายสิงห์ ดาวจงกล แก้วกุดั่น) | นิรุตติ์ ศิริจรรยา | ดิลก ทองวัฒนา |  |
| ละอองศรี (แม่ของอำนวย ย่าของแหวนเพชร) | พิศมัย วิไลศักดิ์ | อุทุมพร ศิลาพันธ์ |  |
| อำนวย (พ่อของแหวนเพชร) | ศักราช ฤกษ์ธำรงค์ | นึกคิด บุญทอง |  |
| ประนอม (แม่ของแหวนเพชร) | ปริศนา กล่ำพินิจ | อรอนงค์ ปัญญาวงศ์ |  |
| สายฝน (น้องสาวของสายฟ้า) | สุรางคนา สุนทรพนาเวศ | ชนกวนันท์ รักชีพ |  |
| นวลลออ (รุ่นพี่ของเปี๊ยก) | ปวันรัตน์ นาคสุริยะ | ปวีณ์นุช แพ่งนคร |  |
| อุ้ม (ชู้ของข้าวบิณฑ์ กิ๊กของฐาปนา) |  | ชิชา อมาตยกุล |  |
| ถมทอง (เพื่อนของแหวนเพชร) | พราวนภางค์ สาครบุตร | ณัฐภัสสร สิมะเสถียร |  |
| เจดีย์ (เพื่อน) |  | ณัฐกิตติ์ นันทพานิช |  |
| ริสา (เพื่อน) | เมย์ เฟื่องอารมย์ |  |  |
นักแสดงรับเชิญ
| ปองธรรม (พ่อของฐาปนา) | ชุมพร เทพพิทักษ์ |  |  |
| นางฉะอ้อน (แม่ของฐาปนา) | พิมพ์พรรณ บูรณะพิมพ์ |  |  |
| พรีม (แฟนเก่าลายสิงห์) |  | วิริฒิพา ภักดีประสงค์ |  |
| โน๊ต (แฟนใหม่พรีม) |  | ลลนา ก้องธรนินทร์ |  |
| เครือเถา (ลูกสาวคนโตของพัดยศ แม่ของตุ้งติ้ง) |  | ขวัญฤดี กลมกล่อม |  |
| ปอน (เพื่อน) |  | ธีรพงศ์ ทองธานี |  |
| น้าบ้ง (เพื่อนบ้าน) |  | สุนทร สกุลณี |  |
| สายธาร (เพื่อน) |  | ปุญญพัฒน์ ถนอมกุล |  |
| ป้าแจ้ส (คนรู้จัก) |  | สุภาภรณ์ ตรีถวิล |  |
|  | ด.ญ. แคทเธอรีน จีน่า มิ๊คส์ |  |  |
|  | ด.ช. นพพันธ์ จันทรศร |  |  |
| ป๋อ | ด.ช.ทัศน์พล วิวิธวรรธน์ |  |  |
|  | ด.ญ.สุพิชชา มงคลจิตตานนท์ |  |  |
| ต้องติ่ง (ลูกสาวของข้าวบิณฑ์กับสายฟ้า) |  | ด.ญ. พัทธ์ญาณินท์ ไชยพิทักษ์ |  |
| ตั้งเต (ลูกชายของข้าวบิณฑ์กับสายฟ้า) |  | ด.ช. พงษ์พิชญ์ ไชยพิทักษ์ |  |
| กงยู (ลูกชายของถมทอง) |  | ด.ช. กิตติ์ธนศักดิ์ ทรัพย์รวงทอง |  |
| ตุ๊กติ๊ก (ลูกสาวของสาธุการกับดาวจงกล) |  | ด.ญ. มิลิณพิชย์ กิตตินันทพล |  |
แหล่งข้อมูลอื่น

แหวนดอกไม้ 2550
เรื่องย่อแหวนดอกไม้ 2550
เรื่องย่อแหวนดอกไม้ 2560
เรื่องย่อ เก็บถาวร 2018-04-03 ที่ เวย์แบ็กแมชชีน
เรื่องย่อแหวนดอกไม้ 2560
เรื่องย่อแหวนดอกไม้ : mgronlnie
แหวนดอกไม้ (2017) ที่สยามโซน
รายชื่อประธานาธิบดีสาธารณรัฐประชาชนจีน

ระวังสับสนกับ รายชื่อประธานาธิบดีสาธารณรัฐจีน
ประธานาธิบดีสาธารณรัฐประชาชนจีนก่อตั้งขึ้นในปี พ.ศ. 2497 เมื่อรัฐธรรมนูญฉบับแรกรวมระบบการปกครองในสาธารณรัฐประชาชนจีน ในขณะนั้นชื่อตำแหน่งได้มีการแปลเป็นภาษาอังกฤษในฐานะประธานรัฐ ตำแหน่งนี้ถูกยกเลิกระหว่างปี พ.ศ. 2518 ถึง พ.ศ. 2525 โดยหน้าที่ของประมุขแห่งรัฐดำเนินการโดยประธานคณะกรรมการประจำสภาประชาชนแห่งชาติ (หัวหน้าฝ่ายนิติบัญญัติ) และได้รับการฟื้นฟูภายใต้รัฐธรรมนูญฉบับที่ 4 ในปี พ.ศ. 2525 ปัจจุบันมีประธานาธิบดีสาธารณรัฐประชาชนจีนทั้งสิ้น 7 คน โดยมีรายชื่อดังต่อไปนี้
ดูเพิ่ม

ประธานาธิบดีสาธารณรัฐประชาชนจีน
รายชื่อรองประธานาธิบดีสาธารณรัฐประชาชนจีน
รายชื่อนายกรัฐมนตรีแห่งสาธารณรัฐประชาชนจีน
รายชื่อเลขาธิการแห่งพรรคคอมมิวนิสต์จีน
ประตูซวนอู่

ประตูซวนอู่ (จีนตัวย่อ: 宣武门; จีนตัวเต็ม: 宣武門; พินอิน: Xuānwǔmén; แปลตรงตัว: "ประตูแห่งอำนาจทางทหาร"; แมนจู: ᡥᠣᡵᠣᠨ ᠪᡝ ᠠᠯᡤᡳᠮᠪᡠᡵᡝ ᡩᡠᡴᠠ, Möllendorff: horon be algimbure duka; แปลว่า ประตูแห่งการประกาศอำนาจ) เป็นหนึ่งในประตูของกำแพงเมืองปักกิ่งในอดีต ในช่วงทศวรรษที่ 1960 ประตูแห่งนี้ถูกรื้อถอนระหว่างการก่อสร้างรถไฟใต้ดินปักกิ่ง ปัจจุบันประตูซวนอู่เป็นจุดเชื่อมต่อการคมนาคมที่สำคัญของกรุงปักกิ่ง และเป็นที่ตั้งของสถานีเซวียนอู่เหมินบนสาย 2 และ สาย 4 ของรถไฟใต้ดินปักกิ่ง
ทรานส์ฟอร์เมอร์ส

บทความนี้เกี่ยวกับแฟรนไชส์สื่อ สำหรับอุปกรณ์ไฟฟ้า ดูที่ หม้อแปลงไฟฟ้า สำหรับแบบจำลองการเรียนรู้ของเครื่อง ดูที่ ทรานส์ฟอร์เมอร์
| Transformers |
| --- | --- |
Franchise logo, 2014–present
สร้างโดย: Hasbro  Takara Tomy  Bob Budiansky  Nobuyuki Okude
งานต้นฉบับ: Transformers
สื่อสิ่งพิมพ์
หนังสือ: Complete list
การ์ตูน: Marvel series Dreamwave series IDW series Complete list
การ์ตูนช่อง: Robo Machines
ภาพยนตร์และโทรทัศน์
ภาพยนตร์: Animated  The Transformers: The Movie  GoBots: Battle of the Rock Lords  Beast Wars II: Lio Convoy, Close Call!  Prime Beast Hunters: Predacons Rising  Live-action  Transformers  Revenge of the Fallen  Dark of the Moon  Age of Extinction  The Last Knight  Bumblebee 
แอนิเมชันซีรีส์: Complete list
เกม
วิดีโอเกม: Complete list
เสียง
เพลงประกอบ: Transformers audio releases
เบ็ดเตล็ด
Related franchises: Battle Beasts G.I. Joe
ทรานส์ฟอร์เมอร์ส (อังกฤษ: Transformers) เป็นหุ่นยนต์ต่างดาวของเล่นยอดนิยมยี่ห้อ TAKARA TOMY (ในประเทศอเมริกา ผลิตและจัดจำหน่ายโดยฮาสโบร (Hasbro)) ก่อนจะถูกเขียนเป็นเรื่องราวที่มีชีวิตขึ้นมาที่กล่าวถึง ทรานส์ฟอร์เมอร์สเป็นสปีชีส์ของสิ่งของที่สามารถรับรู้ความรู้สึกได้ เกิดมาจากสปีชีส์ทั่วไปที่สามารถเปลี่ยนร่างได้ เพื่อเปลี่ยนร่างกาย จัดการส่วนประกอบจากโหมดหุ่นยนต์พื้นฐาน (ลักษณะเหมือนมนุษย์) ไปเป็นอีกร่างหนึ่ง เช่น ยานพาหนะ อาวุธ เครื่องจักร หรือสัตว์ ความสามารถในการแปลงร่างเป็นสิ่งที่มีอยู่ในตัวของสิ่งมีชีวิตในสปีชีส์นี้ การแปลงร่างช่วงสงครามซึ่งถูกนำมาใช้โดยส่วนใหญ่ของประชากร สิ่งมีชีวิตนี้ถือกำเนิดจากโลกเครื่องจักรกลที่อยู่ไกลมากเรียกว่า "ไซเบอร์ทรอน" (Cybertron)
แม้ว่าทรานส์ฟอร์เมอร์สเป็นคำธรรมดาที่สุดสำหรับสิ่งมีชีวิตเหล่านี้ ยังมีคำอื่นอีก โดยหลักๆ คือ ไซเบอร์ทรอน ที่เกี่ยวข้องกับสิ่งมีชีวิตซึ่งร่องรอยการกำเนิดกลับไปยังดาวเคราะห์ (คำที่ใช้เรียกสิ่งมีชีวิตนี้บ่อยๆคือ ไซเบอร์ทรอเนี่ยน)
เรื่องราวของชีวิตเหล่านี้ ประวัติศาสตร์ โดยเฉพาะสงครามถูกบันทึกไว้เป็นเรื่องราวต่อมาในบทประพันธ์อย่างมากมาย เช่น ทรานส์ฟอร์เมอร์ส: จี1 (Transformers: G1) เป็นชื่อของทั้งการ์ตูนชุดทางโทรทัศน์ เดอะทรานส์ฟอร์เมอร์ส (The Transformers) และหนังสือการ์ตูนชุดของมาร์เวลคอมิกส์ (Marvel Comics) ที่ใช้ชื่อเดียว  ซึ่งแบ่งเพิ่มเติมเป็นภาษาญี่ปุ่นและส่วนย่อยภาษาอังกฤษตามลำดับ เรื่องถัดมา เช่น หนังสือการ์ตูนเจเนเรชั่น 2 (Generation 2) และการ์ตูนชุดทางโทรทัศน์บีสท์วอร์ส ซึ่งเป็นจักรวาลขนาดเล็กของตนเอง ตัวละครเจเนเรชั่น 1 ( Generation 1) ได้รับการทำใหม่ 2 ครั้ง กับดรีมเวฟ (Dreamwave) ใน ค.ศ. 2002 และสำนักพิมพ์ไอดีดับบลิว (IDW Publishing) ในปี ค.ศ. 2006
นอกจากนี้ยังมีเรื่องราวที่เกิดในยุค 2000 ขึ้นอีก 4 ภาค ได้แก่ ทรานส์ฟอร์เมอร์ส คาร์โรบ็อต , ทรานส์ฟอร์เมอร์ส ตำนานไมครอน , ทรานส์ฟอร์เมอร์ส ซูเปอร์ลิงก์ และ ทรานส์ฟอร์เมอร์ส กาแล็คซี่ ฟอร์ซ
จากการออกฉายของฉบับภาพยนตร์คนแสดงในปี 2007 และผลสืบเนื่องจากการเปิดตัวในปี 2009 ชัดเจนขึ้นจากการเกิดครั้งก่อน  ในขณะที่ซีรีส์ Transformers Animated ผสมผสานแนวคิดจากเนื้อเรื่องภาคต่อของ จี 1 (G1) และภาพยนตร์ในปี 2007 apinan®
ประวัติ > กำเนิด

ต้นกำเนิดของ Transformers เกิดปี ค.ศ. 1972 ที่บริษัท Takara (ปัจจุบันคือ Takara Tomy) เริ่มออกของเล่นชุด ไมโครแมน ในญี่ปุ่น ของเล่นในชุดนี้ส่วนใหญ่จะเป็นหุ่นฟิกเกอร์และก็ได้รับความนิยมอย่างมาก จนในปี 1980 Takara ได้พัฒนาของเล่นชุดนี้เป็น New Microman พร้อมทั้งออกของเล่นชุดใหม่คือชุด Diaclone ที่จะเน้นไปที่หุ่นยนต์อย่างเดียว จนกระทั่งปี 1982 Takara จึงเริ่มออกของเล่นหุ่นยนต์แปลงร่างจากยานพาหนะในโลกของความเป็นจริงออกมา ทั้งชุด ไมโครแมน และชุด Diaclone พร้อมๆกัน หลังจากนั้นบริษัท Hasbro ของสหรัฐอเมริกาก็ได้ทำการนำ Diaclone ไปขายในสหรัฐอเมริกาในชื่อ Transformers และกลับมาขายในญี่ปุ่น จนเกิดคดีความฟ้องร้องขึ้นมาเรื่องการมีสิทธิ์ในการจัดจำหน่ายและเจ้าของลิขสิทธิ์ของทรานส์ฟอร์มเมอร์สขึ้นมา เนื่องจาก Hasbro ได้ทำการช่วงชิงการจดลิขสิทธิ์ ทรานส์ฟอร์มเมอร์สไปก่อนผู้ให้กำเนิดอย่างTAKARA ทำให้เกิดการฟ้องร้องขึ้นมา โดยสุดท้ายแล้ว สิทธิ์ในการจัดจำหน่ายของทรานส์ฟอร์มเมอร์ส ในญี่ปุ่น คือ TAKARA ผู้ซึ่งเป็นเจ้าของที่แท้จริงและบิดาผู้ให้กำเนิดทรานส์ฟอร์มเมอร์ส ส่วนHasbro ได้รับสิทธิ์ในการจัดจำหน่ายทรานส์ฟอร์มเมอร์สทั่วโลก (ยกเว้นญี่ปุ่น) ในระหว่างนั้นHasbro ได้ประกาศให้ทรานส์ฟอร์มเมอร์ส ทำเป็นแอนิเมชันฉายทางโทรทัศน์โดยร่วมมือบริษัท มาร์เวล คอมมิค (ซึ่งเป็นเจ้าแรกในการทำหนังสือการ์ตูนชุดนี้) และบริษัท โตเอะ แอนิเมชัน ของญี่ปุ่น ฉายครั้งแรกในปี 1983 ที่อเมริกาทั้งหมด 13 ตอน จุดประสงค์คือเป็นการ์ตูนโฆษณาขายของเล่นแต่ไม่ประสบความสำเร็จ Transformers กลับมาอีกครั้ง ในปี 1984 โดยใช้สโลแกน "More Than Meets The Eye" และลองมาคือ "Robot in Desguise" ประสบความสำเร็จแบบถล่มทลาย ทาง Hasbro จึงทำแอนิเมชันภาคต่อเป็น Season 2 โดยแบ่งเป็น 3 ทีมงานใหญ่ๆคือ ทีมอเมริกา แอนิเมชันถูกผลิตขึ้นโดยบริษัทSunbow และ ทีมญี่ปุ่นโดยบริษัทToei และทีมเกาหลีโดยบริษัทแอนิเมชันโนเนม เพื่อที่จะกระจายงานผลิตตแอนิเมชันให้เร็วยิ่งขึ้นทำให้ภาพบางตอนในการ์ตูน เรื่องนี้แย่ถึงแย่มากโดยในซีซั่น 2 ของเรื่องนี้ถูกจัดว่าเป็นงานเผามากเพราะเนื้อเรื่องไม่เชื่อมกับตอนที่ฉาย และการปรากฏตัวของตัวละครใหม่ๆโดยไม่ได้บอกที่มาที่ไป เป็นเพราะการกระจายงานให้หลายทีมงานทำ ทำให้ความเข้าใจในเรื่องไม่ตรงกัน (สังเกตได้จากแอนิเมชันซึ่งถ้าตอนไหนภาพ ไม่ผิดเพี้ยนวาดหุ่นได้สวยจะเป็นทีมญี่ปุ่นทำแต่ถ้าภาพแย่และการเคลื่อนไหว ผิดพลาดบ่อยๆจะเป็นฝีมือของทีมอเมริกาและเกาหลี) Transformers ฉายที่ญี่ปุ่นครั้งแรกในปี 1985 โดยใช้ชื่อใหม่ว่า Fight! Super Robot Lifeform Transformers (戦え! 超ロボット生命体 トランスフォーマ Tatakae! Ch? Robotto Seimeitai Transformers) ซึ่งก็ประสบความสำเร็จอย่างสูงทั้งแอนิเมชันและของเล่น ในปีนั้น Takara จึงตัดสินใจยกเลิกการผลิต Diaclone และแยก ไมโครแมน ออกไปเป็นซีรีส์ของตนเอง รวมไปถึงดำเนินการผลิตของเล่นหุ่นยนต์แปลงร่างในชื่อ Transformers จนถึงปัจจุบัน
เรื่องทรานส์ฟอร์มเมอร์ส

ในส่วนของ Genration 1 โดยแบ่งตามต้นฉบับ (ญี่ปุ่น)  แบ่งเป็น 11ภาคมีดังนี้
-Fight! Super Robot Lifeform Transformers (1984-1985)
-Fight! Super Robot Lifeform Transformers "Scramble City" (OVA) (1986)
-Fight! Super Robot Lifeform Transformers [Movie](1986)
-Fight! Super Robot Lifeform Transformers 2010 (1986)
-Fight! Super Robot Lifeform Transformers "The Rebirth" (1987)
-Fight! Super Robot Lifeform Transformers "The Headmasters" (1987)
-Transformers: Super-God Masterforce (Toransufōmā: Chōjin Masutāfōsu) (1988)
-Transformers: Victory (1989)
-Transformers:Zone (OVA) (1990)
-Transformers: Return of Convoy (OVA,Manga) (1991)
-Fight! Super Robot Lifeform Transformers: Operation Combination (1995)
ตัวละคร > ฝ่ายไซเบอร์ทรอน (ออโต้บ็อตส์)

คอนวอย / ออพติมัส ไพรม์
บัมเบิ้ล /บัมเบิ้ลบี
แร็ตเชต
ไอร่อนไฮด์
แจ็ส
ไซด์สไวป์
ซันสตรีคเกอร์ (เป็นน้องชายของ ไซด์สไวป์ ทั้งสองมีฉายาว่า "The Lamborghini twins")
คลิฟฟ์จัมเปอร์
ฮาวด์
พาวน์
ซีสเปรย์
คอสมอส
บลาสเตอร์
วีลแจ็ค/คิว
เพอร์เซพเตอร์
เทร็คส
เรด อะเลิร์ท
อินเฟอร์โน่
เกรพเพิล
โอเมกัา ซูพรีม
เจ็ทไฟร์ / เจ็ทไฟเออร์ (สกายไฟร์ / สกายไฟเออร์ )
สคิ๊ดส์
มัดแฟล็ปส์
บิลลี่
เกียร์
มิราจ / ดีโน่
โฮส
สโมคสกรีน
ฮาวเฟอร์
บาว
โรดิมัส ไพร์ม / ฮอด รอท
อัลตร้าแม็กนัส
คัพ
เวรคการ์
เบลอร์
เวลลี่
เมโทรเพลกส์
ไพรมัส ไซเบอร์ทรอน หรือเทพเจ้าแห่งทรานส์ฟอร์มเมอร์ส
ตัวละคร > ฝ่ายไซเบอร์ทรอน (ออโต้บ็อตส์) > กลุ่มไดโนบ็อตส์

กริมล็อก (ผู้นำฝ่ายไดโนบอท พันธุ์ไทรันโนซอรัส)
สลัค (ไทรเซอราท๊อป)
สลอต (บรอนโตซอรัส)
สนาว (สเตโกซอรัส)
สวู้ด (เทอราโนดอน)
ตัวละคร > ฝ่ายไซเบอร์ทรอน (ออโต้บ็อตส์) > กลุ่มแอร์บ็อตส์

ซิลเวอร์โบลท์
สลิงก์ช็อค
ไฟเออร์โบลท์
แอร์เรเดอร์
สเปเรี่ยน
ตัวละคร > ฝ่ายไซเบอร์ทรอน (ออโต้บ็อตส์) > กลุ่มโพรเทคต์บ็อตส์

ฮอทสปอต
เบลดส์
สตรีลไวย์
กรูฟ
การ์เดี้ยน
ตัวละคร > ฝ่ายไซเบอร์ทรอน (ออโต้บ็อตส์) > ไซเบอร์ทรอนเพศหญิง

อาร์ชี
มูนเรเซอร์
ไฟเออร์สตาร์
โครเมียร์
สตรองอาร์ม
เอลิต้า วัน